

**Қазақстан Республикасының Ұлттық заң агенттiгi туралы**

Қазақстан Республикасы Үкiметiнiң Қаулысы 1998 жылғы 21 қаңтардағы N 26

      Мемлекеттiң мүдделерi мен ұлттық қауiпсiздiктi тиiмдi құқықтық
қорғауды қамтамасыз ету, сондай-ақ орталық атқарушы органдарға
құқықтық мәселелер бойынша консультациялық қызметтер көрсету
практикасын ретке келтiру мақсатында Қазақстан Республикасының
Үкiметi қаулы етедi:
  
      1. Қазақстан Республикасы Әдiлет министрлiгiнiң Ұлттық заң
агенттiгi жарғылық капиталына мемлекеттiң 100% қатысуымен "Қазақстан
Республикасының Ұлттық заң агенттiгi" жабық үлгiдегi акционерлiк
қоғамы болып қайта құрылсын.
  
      2.
<\*>
  
      Ескерту. 2-тармақ алынып тасталды - ҚР Үкіметінің 2001.02.28. N 302
  
               қаулысымен.
P010302\_
  
      3. Қазақстан Республикасы Қаржы министрлiгiнiң Мемлекеттiк
мүлiк және жекешелендiру департаментi заңда белгiленген тәртiппен:
  
      Қазақстан Республикасының Әдiлет министрлiгi Ұлттық заң
агенттiгiнiң балансындағы мүлiктi мемлекеттiң жарғысы ретiнде
"Қазақстан Республикасының Ұлттық заң агенттiгi" акционерлiк
қоғамының жарғылық қорына берсiн;
  
      Қазақстан Республикасының Әдiлет министрлiгiмен бiрлесiп бiр
айлық мерзiм iшiнде қажеттi қайта ұйымдастыру рәсiмдерiн жүргiзсiн;
  
      он күндiк мерзiм iшiнде "Қазақстан Республикасының Ұлттық заң
агенттiгi" акционерлiк қоғамының жарғысын бекiтсiн;
  
      Қазақстан Республикасының Әдiлет министрлiгiне "Қазақстан
Республикасының Ұлттық заң агенттiгi" акционерлiк қоғамының
акцияларының мемлекеттiк пакетiне иелiк ету, пайдалану және басқару
жөнiнде өкiлеттiк берсiн.
  
      4. Мыналардың:
  
      "Ұлттық заң агенттiгiн құру туралы" Қазақстан Республикасы
Министрлер Кабинетiнiң 1994 жылғы 12 қаңтардағы N 60 қаулысының
(Қазақстан Республикасының ПҮАЖ-ы, 1994 ж., N 4, 36-құжат);
  
      "Қазақстан Республикасының Әдiлет министрлiгi жанындағы Ұлттық
заң агенттiгi туралы ереженi бекiту жөнiнде" Қазақстан Республикасы
Үкiметiнiң 1996 жылғы 2 сәуiрдегi N 379 қаулысының (Қазақстан
Республикасының ПҮАЖ-ы, 1996 ж., N 14, 110-құжат)";
  
      "Қазақстан Республикасының Үкiметi мен Бюджеттiк ұйымдарға
(мекемелерге) құқықтық мәселелер бойынша консультациялық қызмет
көрсету үшiн жеке және заңды тұлғаларды тарту тәртiбi туралы"
Қазақстан Республикасы Үкiметiнiң 1997 жылғы 4 маусымдағы N 923
қаулысының (Қазақстан Республикасының ПҮАЖ-ы, 1997 ж., N 24,
214-құжат) күшi жойылған деп танылсын.

Қазақстан Республикасының
Премьер-Министрi

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК